CELEX: 32010B0492
Language: et
Date: 2010-05-05 00:00:00
Title: Euroopa Parlamendi otsus, 5. mai 2010, Euroopa Liidu 2008. aasta üldeelarve täitmisele heakskiidu andmise kohta, I jagu – Euroopa Parlament

25.9.2010   
            
            
               ET
            
            
               Euroopa Liidu Teataja
            
            
               L 252/1
            
         EUROOPA PARLAMENDI OTSUS,
   5. mai 2010,
   Euroopa Liidu 2008. aasta üldeelarve täitmisele heakskiidu andmise kohta, I jagu – Euroopa Parlament
   (2010/492/EL, Euratom)
   EUROOPA PARLAMENT,
   võttes arvesse Euroopa Liidu 2008. aasta üldeelarvet (1);
   võttes arvesse Euroopa ühenduste 2008. aasta raamatupidamise aastaaruannet – I köide (SEK(2009) 1089 – C7-0173/2009) (2),
   võttes arvesse 2008. aasta eelarve haldamise ja finantsjuhtimise aruannet, I jagu – Euroopa Parlament (3);
   võttes arvesse siseaudiitori 2008. aasta aruannet;
   võttes arvesse kontrollikoja aastaaruannet 2008. aasta eelarve täitmise kohta koos institutsioonide vastustega (4);
   võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamisaruannete usaldusväärsust ja nende aluseks olevate tehingute seaduslikkust ja korrektsust (5);
   võttes arvesse EÜ asutamislepingu artikli 272 lõiget 10 ja artiklit 275 ning Euroopa Liidu toimimise lepingu artikli 314 lõiget 10 ja artiklit 318 ning Euratomi asutamislepingu artiklit 179a;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (6) eriti selle artikleid 145, 146 ja 147;
   võttes arvesse Euroopa Parlamendi eelarve täitmise sise-eeskirja (7) artiklit 13;
   võttes arvesse finantsmääruse artikli 147 lõiget 1, mille kohaselt on kõik ELi institutsioonid kohustatud võtma asjakohaseid meetmeid, et järgida Euroopa Parlamendi otsusele eelarve täitmisele heakskiidu andmise kohta lisatud tähelepanekuid;
   võttes arvesse oma 29. märtsi 2007. aasta resolutsiooni 2008. aasta eelarvemenetluse suuniste kohta – II, IV, V, VI, VII, VIII ja IX jagu – ja Euroopa Parlamendi esialgse eelarvestuse eelprojekti kohta (I jagu) 2008. aasta eelarvemenetluseks (8);
   võttes arvesse kodukorra artiklit 77, artikli 80 lõiget 3 ja VI lisa;
   võttes arvesse eelarvekontrollikomisjoni raportit (A7-0095/2010),
   
               A.
            
            
               arvestades, et „kodanikel on õigus teada, kuidas nende tasutavaid makse kulutatakse ning kuidas poliitilistele üksustele usaldatud võimu kasutatakse” (9);
            
         
               B.
            
            
               arvestades, et vastastikuse kontrolli ja tasakaalustatuse põhimõte on detsentraliseeritud finantsjuhtimisega institutsioonides põhjapaneva tähtsusega ning see põhimõte tuleb tagada piisavalt arenenud tsentraliseeritud vastutusega sisekontrolliraamistiku ja juhtimisstruktuuri täieliku adekvaatsuse eest;
            
         
               C.
            
            
               arvestades, et tõhus ja sisukas aruandekohutus – kohustus selgitada avaliku sektori vahendite kasutamist – tähendab, et Euroopa Liidu kodanikel on võimalik juurde pääseda asjakohasele ja objektiivsele teabele,
            
         
               1.
            
            
               annab heakskiidu presidendi tegevusele Euroopa Parlamendi 2008. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Liidu Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT L 71, 14.3.2008.
   
      (2)  ELT C 273, 13.11.2009, lk 1.
   
      (3)  ELT C 127, 5.6.2009, lk 1.
   
      (4)  ELT C 269, 10.11.2009, lk 1.
   
      (5)  ELT C 273, 13.11.2009, lk 122.
   
      (6)  EÜT L 248, 16.9.2002, lk 1.
   
      (7)  PE 349.540/Bur/ann/def.
   
      (8)  ELT C 27 E, 31.1.2008, lk 225.
   
      (9)  Euroopa läbipaistvuse algatus.
    ---documentbreak--- 
   
               25.9.2010   
            
            
               ET
            
            
               Euroopa Liidu Teataja
            
            
               L 252/3
            
         EUROOPA PARLAMENDI RESOLUTSIOON,
   5. mai 2010,
   tähelepanekutega, mis on Euroopa Liidu 2008. aasta üldeelarve täitmisele heakskiidu andmist käsitleva otsuse lahutamatu osa, I jagu – Euroopa Parlament
   EUROOPA PARLAMENT,
   võttes arvesse Euroopa Liidu 2008. aasta üldeelarvet (1);
   võttes arvesse Euroopa ühenduste 2008. aasta raamatupidamise aastaaruannet – I köide (SEK(2009) 1089 – C7-0173/2009) (2),
   võttes arvesse 2008. aasta eelarve haldamise ja finantsjuhtimise aruannet, I jagu – Euroopa Parlament (3);
   võttes arvesse siseaudiitori 2008. aasta aruannet;
   võttes arvesse kontrollikoja aastaaruannet 2008. aasta eelarve täitmise kohta koos institutsioonide vastustega (4);
   võttes arvesse vastavalt EÜ asutamislepingu artiklile 248 tehtud kontrollikoja avaldust, mis kinnitab raamatupidamisaruannete usaldusväärsust ja nende aluseks olevate tehingute seaduslikkust ja korrektsust (5);
   võttes arvesse EÜ asutamislepingu artikli 272 lõiget 10 ja artiklit 275 ning Euroopa Liidu toimimise lepingu artikli 314 lõiget 10 ja artiklit 318 ning Euratomi asutamislepingu artiklit 179a;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (6) eriti selle artikleid 145, 146 ja 147;
   võttes arvesse Euroopa Parlamendi eelarve täitmise sise-eeskirja (7) artiklit 13;
   võttes arvesse finantsmääruse artikli 147 lõiget 1, mille kohaselt on kõik ELi institutsioonid kohustatud võtma asjakohaseid meetmeid, et järgida Euroopa Parlamendi otsusele eelarve täitmisele heakskiidu andmise kohta lisatud tähelepanekuid;
   võttes arvesse oma 29. märtsi 2007. aasta resolutsiooni 2008. aasta eelarvemenetluse suuniste kohta – II, IV, V, VI, VII, VIII ja IX jagu – ja Euroopa Parlamendi esialgse eelarvestuse eelprojekti kohta (I jagu) 2008. aasta eelarvemenetluseks (8);
   võttes arvesse kodukorra artiklit 77, artikli 80 lõiget 3 ja VI lisa;
   võttes arvesse eelarvekontrollikomisjoni raportit (A7-0095/2010),
   
               A.
            
            
               arvestades, et „kodanikel on õigus teada, kuidas nende tasutavaid makse kulutatakse ning kuidas poliitilistele üksustele usaldatud võimu kasutatakse” (9);
            
         
               B.
            
            
               arvestades, et vastastikuse kontrolli ja tasakaalustatuse põhimõte on detsentraliseeritud finantsjuhtimisega institutsioonides põhjapaneva tähtsusega ning see põhimõte tuleb tagada piisavalt arenenud tsentraliseeritud vastutusega sisekontrolliraamistiku ja juhtimisstruktuuri täieliku adekvaatsuse eest;
            
         
               C.
            
            
               arvestades, et tõhus ja sisukas aruandekohutus – kohustus selgitada avaliku sektori vahendite kasutamist – tähendab, et Euroopa Liidu kodanikel on võimalik juurde pääseda asjakohasele ja objektiivsele teabele;
            
         
               D.
            
            
               kusjuures, kooskõlas tavapärase menetlusega, saadeti parlamendi administratsioonile küsimustik ja saabunud vastuseid arutas eelarvekontrollikomisjon eelarve eest vastutava asepresidendi ning peasekretäri juuresolekul,
            
         
      Hea valitsemistava Euroopa Parlamendis
   
   
               1.
            
            
               märgib ülima rahuloluga, et parlamendi eelarve täitmisele heakskiidu andmise raportid on etendanud parlamendi finantsjuhtimises viimase kümnendi jooksul olulist rolli ja toonud kaasa väga positiivsed muutused, nagu parlamendiliikmete põhimäärus, assistentide põhimäärus ning EMAS-protsess; on täis otsustavust jätkata seda julgustavat arengut avaliku sektori tipptasemel finantsjuhtimise poole;
            
         
               2.
            
            
               märgib, et hea valitsemistava põhimõte hõlmab protsesse, tavasid, meetmeid ja eeskirju, mis puudutavad viisi, kuidas ettevõtet või institutsiooni juhitakse, hallatakse ja kontrollitakse, ja mille eesmärk on vähendada kulusid ja muuta tegevust tulemuslikumaks;
            
         
               3.
            
            
               tuletab meelde, et eelarveasjade poliitikaosakond avaldas eelarve täitmise üle toimunud parlamentaarse kontrolli kohta 12. märtsil 2009 raporti projekti; see hõlmab soovitust heade tavade vastuvõtmiseks parlamendi poolt;
            
         
               4.
            
            
               rõhutab, et hea valitsemistava põhielementideks on läbipaistvus ja avatus ning organisatsiooni üldjuhtimise eest vastutavate isikute vastutus ning aruandekohustus;
            
         
               5.
            
            
               määratleb aruandekohustuse kui vastutuse tunnetamise ja võtmise tegevuste, otsuste ja meetmete eest ning kui kohustuse anda aru, selgitada ja tagajärgede eest vastutada;
            
         
               6.
            
            
               märgib, et parlament on keeruline organisatsioon, milles piir poliitiliste ja haldusotsuste vahel ei ole alati selge, sest institutsioonil on mitmekihiline juhtimisstruktuur;
            
         
               7.
            
            
               on seisukohal, et tõhusa ja tulemusliku valitsemissüsteemi puhul tuleb pöörata nõuetekohast tähelepanu juhtkonna rollile; on seisukohal, et peadirektorid, direktorid ja üksuse juhatajad tuleks valida nende pädevuse, kogemuste ja juhtimisvõimekuse alusel, võttes arvesse võrdseid võimalusi ja geograafilist tasakaalu;
            
         
               8.
            
            
               on veendunud, et keerukamad sisekontrolli- ja riskijuhtimissüsteemid aitavad kaasa aruandekohustuse täitmisele ning kaitsevad poliitilisi juhte ja haldusjuhte rahaliste ning mitterahaliste riskide eest;
            
         
               9.
            
            
               kutsub asjaomaseid teenistusi seetõttu üles üle vaatama sisekontrolli miinimumstandardid ja neid (vajaduse korral) täiendama, et võtta arvesse seniseid kogemusi ning riskijuhtimises ja organisatsioonijuhtimises toimunud arengut; tuletab meelde, et eelarvevahendeid käsutavad teenistused on kohustatud sisekontrollisüsteemide ja rakendusmeetmete väljatöötamisel neid standardeid järgima; kutsub asjaomaseid teenistusi üles enne ülevaadatud sisekontrolli miinimumstandardite saatmist juhatusele läbivaatamiseks ja kinnitamiseks küsima parlamendi eelarvekontrollikomisjoni arvamust;
            
         
               10.
            
            
               võtab teadmiseks peasekretäri eesmärgid aastateks 2008–2009:
               
                           —
                        
                        
                           ettevalmistused Lissaboni lepingu jõustumiseks;
                        
                     
                           —
                        
                        
                           valmistumine Euroopa Parlamendi 2009. aasta valimisteks, et püüda muuta valimisaktiivsuse langustrendi;
                        
                     
                           —
                        
                        
                           parlamendiliikmetele suunatud teenuste tõhustamine;
                        
                     
                           —
                        
                        
                           parlamendi peasekretariaadi reformimine ja konsolideerimine;
                        
                     
         
               11.
            
            
               tuletab meelde, et parlamendi rahalised vahendid koosnevad maksumaksjate rahast ning kõik avaliku sektori raha kasutavad institutsioonid on kohustatud selgitama, kuidas nad on seda raha kasutanud, ning andma täielikku, objektiivset ja asjakohast teavet selle kohta, millises ulatuses on raha kasutatud eesmärkide saavutamiseks, järgides usaldusväärse finantsjuhtimise ja läbipaistvuse põhimõtteid (säästlikkus, tõhusus, tulemuslikkus);
            
         
               12.
            
            
               tuletab meelde, et kõigi toetuste suhtes kehtib läbipaistvuse ja pakkujate võrdse kohtlemise põhimõte, mis on muu hulgas ette nähtud finantsmääruse artikli 109 lõikes 1 ning artikli 110 lõikes 2 ja komisjoni määruse (EÜ, Euratom) nr 2342/2002 (10) artiklis 169 (rakenduseeskirjad); rõhutab, et see kehtib kõigi liidu rahalistest vahenditest kasusaajate suhtes, sealhulgas parlamendi personali ja nende sugulaste suhtes, kes saavad subsiidiume eraekskursioonideks (suusatamine vms); palub administratsioonil kanda hoolt vastavate maksete kontrollimise eest;
            
         
      Mainelanguse oht
   
   
               13.
            
            
               rõhutab, et mainelangus võib olla palju ohtlikum kui finantsriskid, ja kutsub peasekretäri koos eelarvevahendite käsutajatega üles igakülgselt hindama parlamendi riskiprofiili;
            
         
               14.
            
            
               tervitab riskijuhi ametikoha loomist 24. veebruaril 2010 ja palub äsja ametisse määratud riskijuhil teavitada pädevaid komisjone esimesel võimalusel riske käsitleva lähenemisviisi kontseptsioonist ning tulevikus rakendatavast strateegiast;
            
         
               15.
            
            
               märgib, et konkreetse riskijuhi ülesanne peaks olema abistada eelarvevahendite käsutajaid riskide juhtimisel, andes neile nõu ja kooskõlastades tegevusi;
            
         
               16.
            
            
               rõhutab, et riskijuhi sõltumatus, roll ja tõhusus on tähtsad; märgib ja tervitab seda, et riskijuhi töökoht luuakse otse peasekretäri büroo juurde;
            
         
               17.
            
            
               palub peasekretäril eelarve täitmisele heakskiidu andmise menetluse lahutamatu osana edastada parlamendi eelarvekontrollikomisjonile aastaaruanne riskijuhi tegevuse kohta;
            
         
               18.
            
            
               rõhutab, et Lissaboni lepingu jõustumine on suurendanud parlamendi volitusi ja selle liikmete ning nende abipersonali töökoormust; leiab, et töötingimused kõigis töökohtades peaksid adekvaatselt kajastama suurenenud vajadust tööjõu ja vahendite järele;
            
         
               19.
            
            
               sellega seoses tuletab meelde oma järeldusi asbesti eemaldamise tööde osas ja palub peasekretärilt aruannet tööde operatiiv- ning rahaliste tulemuste ja tulevikus võimalike parandusmeetmete vajaduse kohta;
            
         
               20.
            
            
               juhib tähelepanu asjaolule, et pärast 7. augusti 2008. aasta õnnetust parlamendi Strasbourgi renoveerimistööde kulude kandjaks ei tohi olla Euroopa maksumaksjad;
            
         
               21.
            
            
               teeb ettepaneku, et eelarvekontrollikomisjon saaks ehitisi käsitleva küsitlusankeedi ja selle vastused eelarvekomisjoniga samaaegselt;
            
         
               22.
            
            
               rõhutab, et Parl-TV lisandväärtus on väga väike, sest seda vaatab vähe inimesi; on arvamusel, et Parl-TV rahastamine ja kogu projekt tuleks üle vaadata;
            
         
      Eelarve täitmisele heakskiidu andmise protsess
   
   
               23.
            
            
               rõhutab, et parlamendi eelarve täitmisele heakskiidu andmisega lõppeva parlamentaarse ja avaliku menetluse lisandväärtus seisneb selles, et see annab veel ühe võimaluse teostada institutsiooni finantsjuhtimise üle avalikku kriitilist kontrolli ning aidata Euroopa Liidu kodanikel mõista parlamendi ülesehitust, juhtimisstruktuuri ja töömeetodeid;
            
         
               24.
            
            
               juhib tähelepanu parlamendi finantsjuhtimissüsteemi riskide edasise vähendamise vajadusele, sest isegi mittemateriaalsed puudused võivad parlamendi mainet tugevasti kahjustada ja heita varju parlamendi üldistele poliitilistele saavutustele, ning meenutab parlamendi liikmetele ja personalile nende isiklikku vastutust parlamendi kohase finantsjuhtimise eest;
            
         
               25.
            
            
               rõhutab, et kriitiline kontroll on vajalik parlamendi finantsjuhtimises osalejate täieliku vastutuse tagamiseks, sest ainult täieliku ning igakülgse läbipaistvuse abil on Euroopa Liidu kodanikel võimalik saada ülevaadet parlamendi finantsjuhtimisest ja maksumaksjate raha kasutamisest;
            
         
      Parlamendi eelarvekontrollikomisjoni tegevus
   
   
               26.
            
            
               rõhutab, et parlamendi kui institutsiooni peamine huvi on finantsjuhtimise täielik läbipaistvus; loodab seetõttu, et parlamendi eelarvekontrollikomisjon täidab täielikult oma erilist ja tähtsat parlamentaarset rolli võimaliku arenguruumi selgel väljatoomisel, nagu muude institutsioonide puhul;
            
         
               27.
            
            
               mõistab täielikult, et keeruliste otsustus- ja juhtimisstruktuuride ning -menetluste objektiivne, professionaalne ja põhjalik analüüsimine on keeruline ja aeganõudev, ning soovitab eelarvekontrollikomisjonile selle sekretariaadi ametikohtade loetelu olulise suurendamise näol rohkem ressursse anda, et komisjon saaks järjest suuremaid nõudmisi esitavate ülesannetega toime tulla;
            
         
               28.
            
            
               rõhutab, et Euroopa Liidu toimimise lepingu artikli 317 sõnastus (mis võeti kasutusele Lissaboni lepinguga) kehtestab parlamendi kontrollitegevusele väga suured nõudmised;
            
         
               29.
            
            
               rõhutab, et komisjonide sekretariaate ei saa tugevdada ainult puhtalt kvantitatiivsete näitajate alusel, ja kutsub peasekretäri üles kaasama selgelt määratletud kvalitatiivseid näitajaid;
            
         
               30.
            
            
               rõhutab lisaks, et parlamendi traditsioonilised tegevused, nagu avaliku sektori raha kasutamise kriitiline kontrollimine, peavad olema parlamendi põhitegevuse lahutamatuks osaks kõikidel tasanditel;
            
         
      Haldusmenetluste parandamine
   
   
               31.
            
            
               võtab teadmiseks tava, mille kohaselt küsib eelarvekontrollikomisjon administratsioonilt teavet erinevatel teemadel, mis eelarve täitmisele heakskiidu andmise raportites kajastamist leiavad; soovitab saata need raportid otse eelarvekontrollikomisjoni esimehele ning avaldada raportid – komisjoni liikmete ja Euroopa Liidu kodanike teavitamiseks – komisjoni kodulehel niipea, kui esimees on need kätte saanud;
            
         
               32.
            
            
               oleks tänulik, kui peasekretär saaks osaleda pädeva parlamendikomisjoniga arvamuste vahetusel iga aasta septembris komisjoni korralisel koosolekul, kus arutataks vastuseid, mille administratsioon on andnud eelarve täitmisele heakskiidu andmise resolutsioonides sisaldunud küsimustele;
            
         
      Euroopa Parlamendi raamatupidamisaruanded
   
   
               33.
            
            
               võtab teadmiseks järgmised summad, millega Euroopa Parlamendi raamatupidamiskontod 2008. aastal suleti:
               
                           a)   Kasutada olnud assigneeringud
                           
                        
                     
                           2008. aastaks ettenähtud assigneeringud
                        
                        
                           1 452 517 167
                        
                     
                           2007. aastast mitteautomaatselt ülekantud assigneeringud
                        
                        
                           43 800 036
                        
                     
                           2007. aastast automaatselt ülekantud assigneeringud
                        
                        
                           225 239 332
                        
                     
                           2008. aasta sihtotstarbelisele tulule vastavad assigneeringud
                        
                        
                           47 551 735
                        
                     
                           2007. aastast üle kantud, sihtotstarbelistele tulule vastavad assigneeringud
                        
                        
                           38 325 182
                        
                     
                           
                              Kokku
                           
                        
                        
                           1 807 433 452
                        
                     
                           b)   Assigneeringute kasutamine 2008. aastal
                           
                        
                     
                           Kulukohustused
                        
                        
                           1 723 369 531
                        
                     
                           Tehtud maksed
                        
                        
                           1 488 856 868
                        
                     
                           Tegemata maksed ja sihtotstarbelisest tulust eraldatud sidumata assigneeringud
                        
                        
                           232 944 667
                        
                     
                           Automaatselt ülekantud assigneeringud, sealhulgas sihtotstarbelisest tulust eraldatud assigneeringud
                        
                        
                           232 944 667
                        
                     
                           Mitteautomaatselt ülekantud assigneeringud
                        
                        
                           8 315 729
                        
                     
                           Tühistatud assigneeringud
                        
                        
                           70 722 045
                        
                     
                           c)   Tulu
                           
                        
                     
                           2008. aastal saadud tulu
                        
                        
                           151 054 374
                        
                     
                           
                                       d)
                                    
                                    
                                       Bilansi summa 31. detsembril 2008. aasta seisuga
                                    
                                 
                        
                           1 782 229 891
                        
                     
         
               34.
            
            
               märgib, et 2008. aasta maksete assigneeringud, sh 2009. aasta eelarvesse automaatselt ja mitteautomaatselt ülekantud assigneeringud moodustavad 94 % kõikidest 2008. aasta assigneeringutest;
            
         
               35.
            
            
               märgib, et Euroopa Liidu 2008. aasta eelarve kulukohustuste assigneeringute kogumaht oli 129,15 miljardit eurot, millest Euroopa Parlamendi eelarve moodustas 1,453 miljardit eurot; märgib lisaks, et see arv on vaid natuke rohkem kui 1 % liidu eelarvest ja moodustab 19,48 % kõikide ELi institutsioonide halduskuludeks ettenähtud 7,284 miljardi euro suurusest summast;
            
         
      Lühiajalised nõuded
   
   
               36.
            
            
               märgib, et Belgia valitsus tagastas parlamendile 2010. aasta alguses 85 896 389 eurot; kutsub peasekretäri üles andma eelarvekontrollikomisjonile õigel ajal teada, kuidas seda raha kavatsetakse kasutada;
            
         
      Riigihanked
   
   
               37.
            
            
               märgib, et siseauditi talitus auditeeris põhjalikult 2004. ja 2005. aastal parlamendis toimunud riigihankemenetluste juhtimist ja kontrollimist ning 31. märtsil 2006. aastal vastu võetud lõpparuanne sisaldas 144 konkreetset meedet, mille rakendamiseks oli aega kuni 31. märtsini 2008. aastal;
            
         
               38.
            
            
               tunneb heameelt, et 2008. aastal hakkas siseauditi talitus koostama uusi auditeid, mille eesmärk oli hinnata 144 konkreetse meetme võtmist, ning märgib, et nende auditite koostamine oli 2009. aasta lõpus veel pooleli;
            
         
               39.
            
            
               juhib tähelepanu sellele, et avaliku ja erasektori vahelise ühenduslülina on riigihanked kõrge riskiga valdkond, mis vajab pidevat valvsat tähelepanu;
            
         
               40.
            
            
               tuletab meelde, et igas hankemenetluse etapis – vajaduste esialgne hindamine, hankemenetluse ettevalmistamine, pakkumiskutse ja spetsifikatsioonide koostamine, pakkujatega suhtlemine, pakkumuste avamine, pakkumuste hindamine, võitja valimine, lepingute sõlmimine – ohustavad ülalnimetatud eesmärkide saavutamist keeruka õiguskeskkonna ning faktiliste vajaduste tõttu märkimisväärsed riskid;
            
         
               41.
            
            
               palub peasekretäril tagada, et hangete alaseid spetsiaalseid koolituskursusi jätkatakse ja neil osalevad kõik hangetega tegelevad töötajad, et hangete korraldamine loetakse parlamendi ametialaste oskuste registris spetsialisti ametiülesandeks üksnes koosseisuliste töötajate jaoks ja et hangete korraldamist käsitletakse kui „tundlikku ametikohta”, millele kohaldatakse nõuetekohast rotatsiooni ja/või täiendavaid kontrollimeetmeid;
            
         
      Finantsmääruse reform
   
   
               42.
            
            
               kutsub peasekretäri üles osalema aktiivselt finantsmääruse eelseisval, kord kolme aasta jooksul asetleidval läbivaatamisel, andes haldusalaseid nõuandeid reformimist vajavate valdkondade osas;
            
         
      Sõlmitud lepingute aastaaruanne
   
   
               43.
            
            
               märgib, et keskteenistused koostavad eelarvevahendeid käsutavate teenistuste esitatud teabe alusel eelarvepädevatele institutsioonidele 2008. aastal sõlmitud lepingute kohta aastaaruande (11) ning kõikide 2008. ja 2007. aastal sõlmitud lepingute kohta järgmise jaotuse:
               
                           Lepingu liik
                        
                        
                           2008
                        
                        
                           2007
                        
                     
                           Arv
                        
                        
                           Osakaal
                        
                        
                           Arv
                        
                        
                           Osakaal
                        
                     
                           Teenused
                        
                        
                           240
                        
                        
                           67 %
                        
                        
                           161
                        
                        
                           65 %
                        
                     
                           Tarned
                        
                        
                           59
                        
                        
                           17 %
                        
                        
                           48
                        
                        
                           19 %
                        
                     
                           Tööde teostamine
                        
                        
                           44
                        
                        
                           12 %
                        
                        
                           28
                        
                        
                           11 %
                        
                     
                           Ehitus
                        
                        
                           15
                        
                        
                           4 %
                        
                        
                           12
                        
                        
                           5 %
                        
                     
                           
                              Kokku
                           
                        
                        
                           358
                        
                        
                           100 %
                        
                        
                           249
                        
                        
                           100 %
                        
                     
                           Lepingu liik
                        
                        
                           2008
                        
                        
                           2007
                        
                     
                           Summa
                           eurodes
                        
                        
                           Osakaal
                        
                        
                           Summa
                           eurodes
                        
                        
                           Osakaal
                        
                     
                           Teenused
                        
                        
                           454 672 969
                        
                        
                           67 %
                        
                        
                           218 201 103
                        
                        
                           66 %
                        
                     
                           Tarned
                        
                        
                           22 868 680
                        
                        
                           3 %
                        
                        
                           42 443 126
                        
                        
                           13 %
                        
                     
                           Tööde teostamine
                        
                        
                           81 247 056
                        
                        
                           12 %
                        
                        
                           16 449 758
                        
                        
                           5 %
                        
                     
                           Ehitus
                        
                        
                           123 429 315
                        
                        
                           18 %
                        
                        
                           54 387 707
                        
                        
                           16 %
                        
                     
                           
                              Kokku
                           
                        
                        
                           682 218 020
                        
                        
                           100 %
                        
                        
                           331 481 694
                        
                        
                           100 %
                        
                     (Aastaaruanne Euroopa Parlamendi poolt 2008. aastal sõlmitud lepingute kohta, lk 4)
            
         
               44.
            
            
               võtab teadmiseks 2008. ja 2007. aastal sõlmitud lepingute jaotuse menetluse liigi alusel:
               
                           Menetluse liik
                        
                        
                           2008
                        
                        
                           2007
                        
                     
                           Arv
                        
                        
                           Osakaal
                        
                        
                           Arv
                        
                        
                           Osakaal
                        
                     
                           Avatud menetlus
                        
                        
                           126
                        
                        
                           35 %
                        
                        
                           85
                        
                        
                           34 %
                        
                     
                           Piiratud menetlus
                        
                        
                           14
                        
                        
                           4 %
                        
                        
                           10
                        
                        
                           4 %
                        
                     
                           Läbirääkimistega menetlus
                        
                        
                           218
                        
                        
                           61 %
                        
                        
                           154
                        
                        
                           62 %
                        
                     
                           
                              Kokku
                           
                        
                        
                           358
                        
                        
                           100 %
                        
                        
                           249
                        
                        
                           100 %
                        
                     
                           Menetluse liik
                        
                        
                           2008
                        
                        
                           2007
                        
                     
                           Summa
                           eurodes
                        
                        
                           Osakaal
                        
                        
                           Summa
                           eurodes
                        
                        
                           Osakaal
                        
                     
                           Avatud menetlus
                        
                        
                           345 415 316
                        
                        
                           51 %
                        
                        
                           162 124 519
                        
                        
                           49 %
                        
                     
                           Piiratud menetlus
                        
                        
                           139 782 362
                        
                        
                           20 %
                        
                        
                           59 593 905
                        
                        
                           18 %
                        
                     
                           Läbirääkimistega menetlus
                        
                        
                           197 020 342
                        
                        
                           29 %
                        
                        
                           109 763 270
                        
                        
                           33 %
                        
                     
                           
                              Kokku
                           
                        
                        
                           682 218 020
                        
                        
                           100 %
                        
                        
                           331 481 694
                        
                        
                           100 %
                        
                     (Aastaaruanne Euroopa Parlamendi poolt 2008. aastal sõlmitud lepingute kohta, lk 6)
            
         
               45.
            
            
               märgib, et kokku sõlmiti 2008. aastal 358 lepingut, neist 140 (485,2 miljoni euro suuruses summas) põhinesid avatud ja piiratud menetlusel ning 218 (197 miljoni euro suuruses summas) põhinesid läbirääkimistega menetlusel;
            
         
      Erandjuhtudel kasutatavad läbirääkimistega menetlused
   
   
               46.
            
            
               märgib eelkõige, et 2008. suurenes oluliselt erandjuhtudel kasutatavate läbirääkimistega menetluste arv, nagu on näha järgmisest jaotusest:
               
                            
                        
                        
                           2008
                        
                        
                           2007
                        
                     
                           Arv
                        
                        
                           Osakaal PD* lepingute arvust
                        
                        
                           Arv
                        
                        
                           Osakaal PD lepingute arvust
                        
                     
                           Presidentuuri peadirektoraat (PD) (v.a infotehnoloogia direktoraat)
                        
                        
                           8
                        
                        
                           44,44 %
                        
                        
                           6
                        
                        
                           37,50 %
                        
                     
                           Liidu sisepoliitika PD
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           Liidu välispoliitika PD
                        
                        
                           3
                        
                        
                           75,00 %
                        
                        
                           1
                        
                        
                           20,00 %
                        
                     
                           Kommunikatsiooni PD (v.a raamatukogu direktoraat)
                        
                        
                           16
                        
                        
                           16,00 %
                        
                        
                           9
                        
                        
                           13,64 %
                        
                     
                           Personali PD
                        
                        
                           0
                        
                        
                           0,00 %
                        
                        
                           1
                        
                        
                           9,09 %
                        
                     
                           Infrastruktuuri ja logistika PD (v.a suulise tõlke dir)
                        
                        
                           35
                        
                        
                           34,31 %
                        
                        
                           19
                        
                        
                           21,84 %
                        
                     
                           Suulise tõlke ja konverentside PD (endine suulise tõlke dir)
                        
                        
                           9
                        
                        
                           56,25 %
                        
                        
                           3
                        
                        
                           33,33 %
                        
                     
                           Kirjaliku tõlke PD (v.a väljaannete dir)
                        
                        
                           0
                        
                        
                           0,00 %
                        
                        
                           1
                        
                        
                           25,00 %
                        
                     
                           Tehnoloogiliste uuenduste ja tugiteenuste PD (endine kirjastamise dir ja infotehnoloogia direktoraat)
                        
                        
                           9
                        
                        
                           56,25 %
                        
                        
                           2
                        
                        
                           33,33 %
                        
                     
                           Finantsküsimuste PD
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           Õigusteenistus
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           
                              Parlament kokku
                           
                        
                        
                           
                              80
                           
                        
                        
                           
                              22,35 %
                           
                        
                        
                           
                              42
                           
                        
                        
                           
                              16,87 %
                           
                        
                     (Aastaaruanne Euroopa Parlamendi poolt 2008. aastal sõlmitud lepingute kohta, lk 9)
            
         
               47.
            
            
               märgib, et kuue volitatud eelarvevahendite käsutaja puhul suurenes nii erandjuhtudel kasutatavate läbirääkimistega menetluste arv kui ka osakaal;
            
         
      Rakenduseeskirjade
       (12)
      artikkel 54
   
   
               48.
            
            
               tuletab meelde, et rakenduseeskirjade artiklis 54 sätestatakse, et „kui läbirääkimistega menetluste osa sama volitatud eelarvevahendite käsutaja sõlmitud lepingute arvuga on eelmiste aastatega võrreldes tunduvalt suurenenud või kui see osa on selgelt suurem kui institutsiooni registreeritud keskmine, teatab vastutav eelarvevahendite käsutaja sellest institutsioonile aruandes, milles ta esitab ka kõik olukorra parandamiseks võetud meetmed”;
            
         
               49.
            
            
               on seisukohal, et menetluste arvu suurenemine 2008. aastal võrreldes 2007. aastaga paneb eelarvevahendite käsutajatele selge kohustuse võtta meetmeid olukorra parandamiseks; kutsub peasekretäri üles andma eelarvekontrollikomisjonile võetud meetmetest aru enne 1. septembrit 2010;
            
         
               50.
            
            
               kutsub eelarvevahendite käsutajaid üles esitama eelarve täitmisele heakskiitu andvale asutusele nii 2009. aasta kui ka järgmiste aastate kohta rohkem teavet, mis võimaldaks parlamendis erandkorras rakendatava läbirääkimistega hankemenetluse kasutamise (rakenduseeskirjade artiklid 126 ja 127) üle paremini järelevalvet teostada, ning lisama aasta tegevusaruandesse lisa, milles sisalduks järgmine teave:
               
                           —
                        
                        
                           põhjus, miks üldse oli vaja sõlmida lepinguid vastavalt rakenduseeskirjade artiklitele 126 ja 127;
                        
                     
                           —
                        
                        
                           põhjus, miks eelarvevahendite käsutaja leidis, et konkreetne leping kuulub ühte artikli 126 lõikes 1 ja artikli 127 lõikes 1 loodud kategooriatest (ei ole saadud sobivaid pakkumisi, tehnilised või kunstilised põhjused, kiireloomuline olukord jne);
                        
                     
                           —
                        
                        
                           nende taotlejate arv, kellega läbirääkimisi peeti ja
                        
                     
                           —
                        
                        
                           pakkumuse aktsepteerimise kriteeriumid;
                        
                     
         
               51.
            
            
               lisaks kutsub finantsküsimuste kesküksust üles kinnitama Euroopa Parlamendi poolt 2008. aastal sõlmitud lepinguid käsitleva aastaaruande uues lisas esitatavat teavet;
            
         
      Parlamendi juhtkonna avaldused
   
   
               52.
            
            
               tuletab meelde, et Euroopa Parlamendi eelarve täitmise sise-eeskirja artikli 8 lõigetes 9 kuni 11 on sätestatud, et peasekretär kui juhtiv volitatud eelarvevahendite käsutaja teeb avalduse selle kohta, kas Euroopa Parlamendi eelarvet täideti kooskõlas usaldusväärse finantsjuhtimise põhimõttega, ning et kehtestatud kontrolliraamistik tagab raamatupidamisaruannete aluseks olevate tehingute seaduslikkuse ja korrektsuse piisavas ulatuses;
            
         
               53.
            
            
               lisaks tuletab meelde, et juhtiva volitatud eelarvevahendite käsutaja tehtud avaldus põhineb volitatud eelarvevahendite käsutajatena tegutsevate peadirektorite avaldustel;
            
         
               54.
            
            
               märgib, et oma 4. mai 2009. aasta avalduses (13) eelmine peasekretär
               
                           —
                        
                        
                           märkis, et ükski eelarvevahendite käsutaja ei kandnud oma avaldusse ametlikku kvalifikatsiooni, ja
                        
                     
                           —
                        
                        
                           kinnitab, et ta sai piisavalt kinnitust selle kohta, et Euroopa Parlamendi eelarvet täideti kooskõlas usaldusväärse finantsjuhtimise põhimõttega ning et kehtestatud kontrolliraamistik annab piisava tagatise raamatupidamisaruannete aluseks olevate tehingute seaduslikkuse ja korrektsuse kohta;
                        
                     
         
               55.
            
            
               lisaks märgib, et juhtiv volitatud eelarvevahendite käsutaja märkis ka, et avaldus põhineb tema enda hinnangul, siseauditi aruannetel, tema nimel ja korraldusel teostatud finantsjuhtimistoimingute kesksel järelevalvel ja toel, ning kogu tema käsutuses olnud muul teabel;
            
         
      Finantsmääruse
       (14)
      artikli 60 lõiked 4 ja 7
   
   
               56.
            
            
               märgib, et finantsmääruse artikli 60 lõike 4 kohaselt peab iga volitatud eelarvevahendite käsutaja kehtestama oma ülesannete täitmiseks kohandatud haldus- ja sisekontrollimenetlused ning finantsmääruse artikli 60 lõike 7 teise lõigu kohaselt peab sama finantsjuhtimise eest vastutav isik andma aru tema poolt kehtestatud süsteemide tulemuslikkusest ja tõhususest;
            
         
      Mitte kõik aasta tegevusaruanded ei ole finantsmäärusega kooskõlas
   
   
               57.
            
            
               lisaks märgib, et ainult mõned peadirektorid viitasid nende tegevusega seotud ohtudele, või andsid aru sisekontrollisüsteemide toimimisest (vastus küsimusele 4.2), kuigi finantsmääruse artikli 60 lõike 7 teine lõige ütleb selgelt, et eelarvevahendite käsutajad annavad aasta tegevusaruandes aru sisekontrollisüsteemi tulemuslikkusest ja tõhususest;
            
         
      Kas aruandlusele esitatud nõudmised on liiga väiksed?
   
   
               58.
            
            
               võtab teadmiseks, et selle puuduse tekkimine oli ülimalt tõenäoline, sest 2008. aasta tegevusaruannete koostamise juhised jätsid volitatud eelarvevahendite käsutajatele aruande koostamiseks suurema vabaduse, eelkõige sisekontrollisüsteemide osas (vastus küsimusele nr 4.2); märgib siiski rahuloluga, et 2009. aasta aruannete koostamise juhised olid selles osas rangemad, ja eeldab, et kõik peadirektorid toimivad vastavalt;
            
         
               59.
            
            
               tuletab meelde, et sisekontrollisüsteemi eesmärk on kulude õigsuse tagamine kooskõlas finantsmäärustega;
            
         
               60.
            
            
               rõhutab, et iga finantsjuhtimissüsteem peab sisaldama kulude kinnitamisel kohaseid kontrollimeetmeid;
            
         
               61.
            
            
               kutsub seetõttu peasekretäri üles andma eelarve täitmisele heakskiitu andvale asutusele võimalikult kiiresti, kuid mitte hiljem kui 31. detsembriks 2010 teada täpsed meetmed – ja rakendamise tähtajad –, mida ta on võtnud või kavatseb võtta sisekontrollisüsteemi parandamiseks ja eelkõige seoses järgmisega:
               
                           —
                        
                        
                           kohustus tagada kõigi eelarvevahendite käsutajate täielikult finantsmääruse artikli 60 lõikele 7 vastavate tegevusaruannete esitamine;
                        
                     
                           —
                        
                        
                           selgemad, lühemad, täpsemad, asjakohasemad ja professionaalsemad aasta tegevusaruanded, mis annaksid eelarve täitmisele heakskiitu andvale asutusele asjakohase teabe selle kohta, kuidas parlament on avaliku sektori raha kasutanud, ning igasuguste muude meetmete võtmine, mis on vajalikud, et peasekretär saaks välja anda sisuka kinnitava avalduse;
                        
                     
                           —
                        
                        
                           läbirääkimistega ja piiratud menetluses 2008. aastal sõlmitud lepingute allutamine sisekontrollile; vastava sisekontrolli tugevdamine;
                        
                     
                           —
                        
                        
                           kõigi selliste äriühingute täieliku aastapõhise nimekirja avaldamine, kellega 2008. aastal sõlmiti lepingud läbirääkimistega või piiratud menetluses;
                        
                     
         
      Kontrollikoja aastaaruanne eelarveaasta 2008 kohta
   
   
      Palkadele kohaldatav korrutustegur
   
   
               62.
            
            
               võtab teadmiseks, et parlament ning Euroopa Majandus- ja Sotsiaalkomitee jätkavad korrutustegurit käsitlevate personalieeskirjade sätete rakendamist nagu varasematel aastatel, oodates Euroopa Kohtu lõplikku otsust institutsioonide töötajate poolt antud küsimuses algatatud kohtuasjade kohta;
            
         
      Lähetusega seotud majutuskulude hüvitamine
   
   
               63.
            
            
               võtab teadmiseks, et kontrollikoda on alates 2004. aastast kutsunud parlamenti üles tagama, et lähetusega seotud majutuskulude hüvitamine oleks kooskõlas personalieeskirjadega; tunnustab personali peadirektoraadi jõupingutusi muuta lähetuste haldamist lihtsamaks ja mõistlikumaks;
            
         
               64.
            
            
               võtab teadmiseks administratsiooni vastuse ja juhib tähelepanu sellele, et eelarvet ei saa kasutada õigusraamistiku eiramiseks; on seisukohal, et sellele teemale tuleks personalieeskirjade läbivaatamisel pöörata erilist tähelepanu;
            
         
               65.
            
            
               loodab, et selle valdkonna peamised otsusetegijad (juhatus, peasekretär ja personali peadirektoraadi peadirektor) võtavad võimalikult kiiresti pärast otsuse tegemist vajalikud meetmed tagamaks, et lähetusi puudutavad parlamendi sise-eeskirjad ja -menetlused vastaksid täielikult ning järjekindlalt usaldusväärse finantsjuhtimise põhimõttele ja personalieeskirjadele;
            
         
      Euroopa Parlamendi liikmete assistenditasud
   
   
               66.
            
            
               võtab teadmiseks ja tunnustab teenistusi suure töö eest, mida on tehtud aastatel 2004–2008 makstud assistenditasude reguleerimisel;
            
         
               67.
            
            
               kutsub peasekretäri, personali peadirektoraadi peadirektorit ning tehnoloogiliste uuenduste ja tugiteenuste peadirektoraadi peadirektorit selgitama välja seda, millises ulatuses saaks uusi videokonverentsitehnoloogiaid kasutada lähetuskulude vähendamiseks; juhib eelkõige tähelepanu avatud lähtekoodiga tarkvara kasutamisele turvalise ja odava võimalusena videokonverentside läbiviimiseks;
            
         
               68.
            
            
               võtab lisaks teadmiseks, et 14. juulil 2009. aastal kasutusele võetud uus süsteem tagab loodetavasti nõuetekohase vastavuse asjakohastele eeskirjadele ja põhimõtetele ning on parimaks tagatiseks parlamendiliikmete assistenditasude süsteemi läbipaistvusele, seaduslikkusele ja usaldusväärsele finantsjuhtimisele;
            
         
      Parlamendi liikmed kui avaliku elu tegelased
   
   
               69.
            
            
               toetab maksumaksjate õigust kontrollida, kuidas liikmed kui avaliku elu tegelased nende makstud maksudest laekuvaid vahendeid kasutavad, ning kutsub liikmeid üles pöörama erilist tähelepanu avalikkuse huvile selle vastu, kuidas liikmed Euroopa avaliku sektori raha kasutavad;
            
         
               70.
            
            
               kutsub – selles avaliku poliitika valdkonnas tekkida võivat suurt mainelanguse ohtu arvesse võttes – nii parlamendi siseaudiitorit kui ka kontrollikoda jälgima täpselt uue raamistiku toimimist ja tõhusust ning tooma välja kõik puudused ja/või parandusvõimalused, mis ilmnevad üldsuse juurdepääsul teabele, mis on seotud liikmetele tehtud maksetega, sh assisteerimiskuludega;
            
         
      Täiendav pensioniskeem parlamendi liikmetele
   
   
               71.
            
            
               tuletab meelde 2006. ja 2007. aasta aruannetes sisaldunud kontrollikoja märkusi vajaduse kohta kehtestada selge kord, mis määraks kindlaks Euroopa Parlamendi ja skeemi liikmete kohustused ja vastutuse puudujäägi korral; kutsub peasekretäri üles esitama 31. detsembriks 2010 ettepaneku antud küsimuse lahendamiseks, austades sealjuures täiskogu otsust, mille kohaselt ei kasutata täiendavat maksuraha puudujäägi korvamiseks;
            
         
               72.
            
            
               märgib, et 31. detsembri 2008. aasta seisuga oli pensionifondi kindlustusmatemaatiline puudujääk 121 844 000 eurot ja sama kuupäevaga fondi hinnangu kohaselt oli skeemis osalevatele liikmetele maksmata veel 276 984 000 eurot (kontrollikoja 2008. aasta aastaaruande lisa 11.2);
            
         
               73.
            
            
               märgib, et parlamendi kohustused on kajastatud raamatupidamisaruandes 31. detsembri 2008. aasta seisuga;
            
         
               74.
            
            
               võtab teadmiseks sõltumatu audiitori aruande, mille kohaselt arvestati pensionide ja teiste selletaoliste kohustustega seotud eraldiste arvutamisel investeeringu tulususeks 6,5 % aastas, mis ei ole realistlik;
            
         
               75.
            
            
               rõhutab parlamendi juhtorganite, st presidendi, juhatuse, kvestorite ja esimeeste konverentsi otsuste täieliku läbipaistvuse tagamise vajadust;
            
         
               76.
            
            
               kutsub juhatust üles kaaluma võimalust muuta eelarvekomisjonile otsuste, millel on eelarvele ülisuured tagajärjed, kohta antavat teavet eelarvekontrollikomisjonile kergemini kättesaadavaks, eelarve täitmisele heakskiitu andva asutuse ja Euroopa maksumaksjate teabevajaduste paremaks rahuldamiseks;
            
         
               77.
            
            
               on seisukohal, et juhatusel, kelle pädevuses on parlamendi rahalisi vahendeid ja haldust käsitlevad otsused, mis puudutavad parlamendiliikmeid ja institutsiooni juhtimist, on eriline ülesanne täita demokraatliku aruandekohustust;
            
         
               78.
            
            
               on seisukohal, et paranduseelarve projektid, mis hõlmavad ainult vastavat eelarveaastat, ei ole piisavad juhtimisinstrumendid, ja kutsub juhatust üles esitama oluliste finantsotsuste eeldatavate tagajärgede viieaastast eelarvestust;
            
         
               79.
            
            
               juhib tähelepanu sellele, et avaliku poliitikaga seotud aruandekohustust ja avalik-õigusliku institutsiooni mainelanguse ohtu puudutavaid küsimusi ei saa taandada õiguslikele kaalutlustele;
            
         
      Parlamendi siseaudiitori aruanded
   
   
               80.
            
            
               märgib, et siseauditi talitus on loomisest peale olnud finantsküsimuste peadirektoraadi osa, mis hõlmab ligikaudu 30 % parlamendi eelarvest, ning tunneb heameelt selle üle, et siseauditi talitus on peasekretäri otsuse alusel allutatud alates 1. septembrist 2009 peasekretärile, sest sel moel suurendatakse nii siseauditite läbiviimise tulemuslikkust kui ka veendumust, et talitus on auditeeritud osakondade suhtes sõltumatu ja objektiivne;
            
         
               81.
            
            
               rõhutab, et endine positsioon organisatsioonis ei takistanud siseauditi talitusel täita oma ülesandeid vastavalt ametialastele ja õiguslikele nõuetele; tervitab siseauditi talituse uut positsiooni ja loodab, et see parandab peasekretärilt tuleva, riskiküsimusi puudutava teabe liikumist ning tugevdab siseauditi talituse rolli parlamendi riskialasel nõustamisel;
            
         
      Sisekontrolliraamistiku audit
   
   
               82.
            
            
               märgib rahuloluga, et siseauditi talitus on seadnud esmatähtsale kohale 1. jaanuaril 2003 jõustunud finantsmäärusega kehtestatud uue detsentraliseeritud sisekontrollisüsteemi elluviimise jälgimise ja nõustamise;
            
         
               83.
            
            
               märgib samuti, et 2003. ja 2004. aastal toimunud sisekontrolliraamistiku läbivaatamise tulemusel koostati 14 auditiaruannet, mis hõlmasid kõiki osakondi ja keskteenistusi ning sisaldasid 452 kinnitatud meedet;
            
         
               84.
            
            
               märgib, et 2005. ja 2006. aastal läbiviidud esimestest järelaudititest selgus, et juhtkond oli 452st algsest meetmest rakendanud 225 ning 227 lõpule viimata meedet peeti „kriitiliseks”, sest need puudutasid suure riskiga valdkondi, kus asjaomased teenistused pidid kiiresti võtma parandusmeetmeid;
            
         
      Lõpuleviimata meetmed
   
   
               85.
            
            
               märgib samuti, et 2007. ja 2008. aastal läbiviidud teisest järelauditite seeriast nähtus, et 2008. aasta lõpus oli 452 esialgsest meetmest ikka veel lõpule viimata 88 ning need meetmed jaotusid peadirektoraatide vahel järgmiselt:
               
                           presidentuuri peadirektoraat
                        
                        
                           :
                        
                        
                           5
                        
                     
                           kirjaliku tõlke peadirektoraat
                        
                        
                           :
                        
                        
                           1
                        
                     
                           tehnoloogiliste uuenduste ja tugiteenuste peadirektoraat
                        
                        
                           :
                        
                        
                           22 + neli lõpule viimata kriitilist meedet
                        
                     
                           suulise tõlke ja konverentside peadirektoraat
                        
                        
                           :
                        
                        
                           5
                        
                     
                           infrastruktuuri ja logistika peadirektoraat
                        
                        
                           :
                        
                        
                           10
                        
                     
                           kommunikatsiooni peadirektoraat
                        
                        
                           :
                        
                        
                           6
                        
                     
                           personali peadirektoraat
                        
                        
                           :
                        
                        
                           9
                        
                     
                           finantsküsimuste peadirektoraat
                        
                        
                           :
                        
                        
                           12
                        
                     
                           peasekretär
                        
                        
                           :
                        
                        
                           18 (keskset meedet)
                        
                     
         
               86.
            
            
               tunneb heameelt peadirektoraatide juhtimis- ja sisekontrollisüsteemide parandamise üle, kuid imestab lõpule viimata meetmete hulga üle, sest lõpule viidud meetmete üldine määr on ainult 80,53 %, kuigi sellise suhteliselt pika ajavahemiku jooksul oleks asjaomastel teenistustel pidanud olema piisavalt aega võtta parandusmeetmeid;
            
         
               87.
            
            
               on täielikult teadlik, et mõned teenistused on kõnealusel ajavahemikul viidud teise peadirektoraadi alla; tuletab meelde, et vastavalt finantsmääruse artikli 86 lõikele 3 tagab institutsioon auditite põhjal tehtud soovituste järgimise, ning väljendab rahulolematust, et 2003. ja 2004. aastal auditites antud soovitusi ei oldud 2008. aastaks rakendatud;
            
         
               88.
            
            
               rõhutab, et 88 lõpule viimata meedet viitavad ohtude püsimisele teatavates valdkondades, ning soovitab tungivalt võtta kiiresti meetmeid täitmata soovituste võimalikult kiireks järgimiseks; kutsub peasekretäri üles teavitama asjaomast komisjoni tehtud edusammudest;
            
         
               89.
            
            
               arvab, et parlamendi sisekontrolliteenistuse ülevaatus tuleks läbi viia teenistuse tugevdamist silmas pidades, seejuures veelgi parandades asjaomast rahandusliku kontrolli, ning et ette peaksid olema nähtud kõik vahendid, mis kindlustavad eelarvekontrollikomisjoni ülesannete täitmise;
            
         
               90.
            
            
               nõuab, et parlamendile esitataks hiljemalt 30. septembriks 2010 põhjalik selgitus ja täpsed vastused küsimusele, miks ei ole uus külastajatekeskus ikka veel avatud;
            
         
      Euroopa Parlamendi auhinnad
   
   
               91.
            
            
               peab Euroopa Parlamendi ajakirjandusauhinda sobimatuks, kuna parlament ei tohiks anda auhindu ajakirjanikele, kelle ülesanne on ELi institutsioone ja nende tööd kriitiliselt uurida;
            
         
      Fraktsioonid (eelarvepunkt 4000)
   
   
               92.
            
            
               märgib, et 2008. aastal kasutati eelarvepunkti 4000 kirjendatud assigneeringuid järgmiselt:
               
                           (eurodes)
                        
                     
                           2008. aasta eelarves eraldatud kogusumma
                        
                        
                           81 625 415
                        
                     
                           Fraktsioonilise kuuluvuseta parlamendiliikmed
                        
                        
                           1 485 287
                        
                     
                           Fraktsioonidele eraldatud summa
                        
                        
                           80 140 128
                        
                     
                           Fraktsioon
                        
                        
                           EP eelarvest eraldatud assigneeringud
                        
                        
                           Ümberjaotamine (15)
                           
                        
                        
                           Täiendavad assigneeringud 2008. aastal (16)
                           
                        
                        
                           Fraktsiooni omavahendid ja ümberpaigutatud vahendid
                        
                        
                           2008. aasta kulud
                        
                        
                           Kasutada olnud assigneeringute kasutamismäär
                        
                        
                           Assignee-ringute ülekandmise ülemmäär (17)
                           
                        
                        
                           2009. aastasse ülekantud assigneeringud
                        
                     
                           PPE
                        
                        
                           19 457 497
                        
                        
                           –19 262
                        
                        
                           2 256 382
                        
                        
                           9 768 471
                        
                        
                           24 057 411
                        
                        
                           76,46 %
                        
                        
                           11 985 131
                        
                        
                           7 405 677
                        
                     
                           PSE
                        
                        
                           14 417 268
                        
                        
                           45 992
                        
                        
                           1 685 892
                        
                        
                           7 254 341
                        
                        
                           16 555 599
                        
                        
                           70,74 %
                        
                        
                           8 894 526
                        
                        
                           6 847 894
                        
                     
                           ALDE
                        
                        
                           6 685 814
                        
                        
                           –35 299
                        
                        
                           768 650
                        
                        
                           3 008 933
                        
                        
                           7 409 623
                        
                        
                           71,05 %
                        
                        
                           4 111 557
                        
                        
                           3 018 475
                        
                     
                           Verts/ALE
                        
                        
                           2 765 269
                        
                        
                           45 912
                        
                        
                           330 540
                        
                        
                           1 070 615
                        
                        
                           3 191 911
                        
                        
                           75,78 %
                        
                        
                           1 713 175
                        
                        
                           1 020 425
                        
                     
                           GUE/NGL
                        
                        
                           2 809 780
                        
                        
                           –2 357
                        
                        
                           325 919
                        
                        
                           971 528
                        
                        
                           2 627 939
                        
                        
                           64,02 %
                        
                        
                           1 730 809
                        
                        
                           1 476 931
                        
                     
                           UEN
                        
                        
                           2 764 733
                        
                        
                           –26 557
                        
                        
                           315 066
                        
                        
                           968 265
                        
                        
                           2 770 796
                        
                        
                           68,90 %
                        
                        
                           1 697 433
                        
                        
                           1 250 711
                        
                     
                           IND/DEM
                        
                        
                           1 621 041
                        
                        
                           –51 389
                        
                        
                           176 408
                        
                        
                           760 676
                        
                        
                           1 924 007
                        
                        
                           76,75 %
                        
                        
                           986 929
                        
                        
                           582 729
                        
                     
                           NI
                        
                        
                           1 226 937
                        
                        
                            
                        
                        
                           141 143
                        
                        
                           117 207
                        
                        
                           1 019 401
                        
                        
                           68,63 %
                        
                        
                           754 612
                        
                        
                           392 949
                        
                     
                           
                              Kokku
                           
                        
                        
                           51 748 339
                        
                        
                           –42 960
                        
                        
                           6 000 000
                        
                        
                           23 920 036
                        
                        
                           59 556 687
                        
                        
                           72,96 %
                        
                        
                           31 874 170
                        
                        
                           21 995 791
                        
                     
         
      Lisaassigneeringud
   
   
               93.
            
            
               tuletab meelde, et 19. novembri 2008. aasta koosolekul otsustas juhatus kirjendada eelarvepunkti 4000 veel 6 miljonit eurot, et rahastada Euroopa Parlamendi 2009. aasta valimistega seotud teavituskampaaniat (D(2009)28076, 15. juuni 2009.);
            
         
               94.
            
            
               märgib, et 15. detsembril 2008 juhatus
               
                           —
                        
                        
                           otsustas, et eelarvepunkti 4000 assigneeringute kasutamise eeskirjade artiklites 2.1.6 ja 2.9.2 sätestatud 50 % piirangut ei kohaldata 6 miljoni euro ulatuses tehtud lisaassigneeringutele, mida juhatus oli otsustanud oma 19. novembri 2008. aasta koosolekul ümber jaotada, ja et järelikult võib seda lisasummat ühes jaos 2009. aastasse üle kanda;
                        
                     
                           —
                        
                        
                           otsustas siiski, et fraktsioonid peavad kasutama need lisaassigneeringud ära enne 2009. märtsi lõppu, ja et mis tahes kasutamata summad tuleb parlamendi eelarvesse tagasi maksta, ja et seetõttu
                        
                     
                           —
                        
                        
                           nende lisaassigneeringute kasutamist tuleks vaadelda koos 2009. aasta esimese poole kontode sulgemisega, mida tehakse seetõttu, et valimiste aastad on jaotatud kahte kuuekuulisse osasse (D(2009)28076, 15. juuni 2009);
                        
                     
         
               95.
            
            
               tuletab meelde, et juhatuse 16. juuni 2009. aasta koosolekul väljendas president muret üldise valimistest osavõtu languse üle 43,2 protsendini, mis on küsimus, mida järgmine juhatus peab hoolikalt arutama (PE 426.193/BUR);
            
         
      Kas kontode sulgemine toimub ilma aruteluta?
   
   
               96.
            
            
               märgib, et vastavalt eelarvepunkti 4000
                   (18) assigneeringute kasutamise eeskirja punktile 2.7.3 esitas president fraktsioonide auditeeritud aruanded assigneeringute kasutamise kohta eelarvekontrollikomisjonile 8. juuli 2009 (kiri 311812);
            
         
               97.
            
            
               juhib tähelepanu sellele, et juhatuse liikmetele saadetud 15. juuni 2009. aasta teates ((D(2009)28076) märkis peasekretär, et audiitorid kinnitasid kõikides aruannetes tingimusteta, et esitatud raamatupidamisaruanded vastasid õigusaktidele;
            
         
               98.
            
            
               märgib, et 16. juuni 2009. aasta koosolekul (16. juuni 2009. aasta koosoleku protokoll, PE 426.193/BUR):
               
                           —
                        
                        
                           kus arutati fraktsioonide 2008. aasta raamatupidamiskontode sulgemist, võttis juhatus fraktsioonide esitatud dokumendid teadmiseks ja kiitis need heaks;
                        
                     
                           —
                        
                        
                           kus arutati fraktsiooni ITS raamatupidamiskontode sulgemist, kiitis juhatus heaks peasekretäri teates sisalduvad asjakohased järeldused;
                        
                     
                           —
                        
                        
                           tegi juhatus peasekretärile ülesandeks määrata kindlaks fraktsiooni liikme vastu esitatav lõplik nõue ning teostada mis tahes vajalikud tasaarveldused;
                        
                     
         
               99.
            
            
               tuletab meelde, et vastavalt eelarvepunkti 4000 assigneeringute kasutamise eeskirja punktile 2.2.3 peab iga fraktsioon kehtestama sisekontrollisüsteemi;
            
         
      Euroopa tasandi erakonnad
   
   
               100.
            
            
               märgib, et 2008. aastal kasutati eelarvepunkti 4020 kirjendatud assigneeringuid järgmiselt:
               
                           (eurodes)
                        
                     
                           Kokkuleppe raames heaks kiidetud 2008. aasta eelarve täitmine
                        
                     
                           Erakond
                        
                        
                           Omavahendid
                        
                        
                           Kogutoetus Euroopa Parlamendilt
                        
                        
                           Kogutulu
                        
                        
                           Toetuse osakaal abikõlblikest kuludest (max. 85 %)
                        
                     
                           PPE
                        
                        
                           1 169 574,08
                        
                        
                           3 354 754,00
                        
                        
                           4 524 328,08
                        
                        
                           79 %
                        
                     
                           PSE
                        
                        
                           859 853,00
                        
                        
                           3 027 647,00
                        
                        
                           3 887 500,00
                        
                        
                           82 %
                        
                     
                           ELDR
                        
                        
                           420 721,36
                        
                        
                           1 115 665,00
                        
                        
                           1 536 386,36
                        
                        
                           83 %
                        
                     
                           EFGP
                        
                        
                           272 909,63
                        
                        
                           641 534,00
                        
                        
                           914 443,63
                        
                        
                           70 %
                        
                     
                           GE
                        
                        
                           176 454,75
                        
                        
                           536 539,11
                        
                        
                           712 993,86
                        
                        
                           76 %
                        
                     
                           PDE
                        
                        
                           78 746,17
                        
                        
                           407 693,22
                        
                        
                           486 439,39
                        
                        
                           83 %
                        
                     
                           AEN
                        
                        
                           36 619,20
                        
                        
                           206 376,01
                        
                        
                           242 995,21
                        
                        
                           85 %
                        
                     
                           ADIE
                        
                        
                           80 187,00
                        
                        
                           303 051,35
                        
                        
                           383 238,35
                        
                        
                           85 %
                        
                     
                           EFA
                        
                        
                           65 390,25
                        
                        
                           226 600,00
                        
                        
                           291 990,25
                        
                        
                           83 %
                        
                     
                           EUD
                        
                        
                           50 094,08
                        
                        
                           153 821,06
                        
                        
                           203 915,14
                        
                        
                           85 %
                        
                     
                           
                              Kokku
                           
                        
                        
                           3 210 549,52
                        
                        
                           9 973 680,75
                        
                        
                           13 184 230,27
                        
                        
                           80 %
                        
                     
         
               101.
            
            
               märgib, et 17. juuni 2009. aasta koosolekul kiitis juhatus ilma aruteluta heaks kümnest seitsme Euroopa tasandi erakonna vastavate tegevusprogrammide täitmise lõpparuanded ja finantsaruanded (17. juuni 2009. aasta koosoleku protokoll, PE 426.231/BUR);
            
         
               102.
            
            
               lisaks märgib, et juhatuse liikmetele saadetud teates (D(2009)30444, 15. juuni 2009) teatas peasekretär järgmist:
               
                           „8.
                        
                        
                           erakondade tegevusaruanded vastavalt üldiselt nendele tegevusprogrammidele, mille erakonnad esitasid toetuse taotlemisel. Erakonnad olid muutnud esialgseid programme eelkõige koosolekute või konverentside teemade, kuupäevade ja toimumise kohtade osas. Need muutused ei mõjuta tegevusprogrammide sisu ja need tuleks heaks kiita, et erakondadel oleks võimalik piisavalt paindlikult reageerida poliitilises keskkonnas aasta jooksul toimunud muudatustele. Erakonnad tegid ümberpaigutamise abil muudatusi ka esialgsetes eelarvetes;
                           …
                        
                     
                           10.
                        
                        
                           audiitorid kinnitasid kõikide aruannete puhul reservatsioonideta, et esitatud raamatupidamisaruanded vastasid määruse (EÜ) nr 2004/2003 sätetele ning esitasid tõepärase ja usaldusväärse pildi erakonna olukorrast eelarveaasta 2008 lõpus”;
                        
                     
         
               103.
            
            
               märgib, et 14. septembri 2009. aasta koosolekul kiitis juhatus heaks nende Euroopa tasandi erakondade (ADIE, AEN ja EUD) vastavate tegevusprogrammide täitmise lõpparuanded ja finantsaruanded, kelle aruandeid juhatuse 17. juuni 2009. aasta koosoleku ajaks esitatud ei olnud (14. septembril 2009. aasta koosoleku protokoll, PE 426.393/BUR);
            
         
               104.
            
            
               märgib lisaks, et juhatus otsustas, et eelarvevahendite käsutaja peab kolmelt asjaomaselt erakonnalt (ADIE, AEN ja EUD) tagasi saama jäägi 90 604,58 eurot, võttes arvesse nimetatud erakondadele eraldatud toetussummade lõplikku suurust;
            
         
               105.
            
            
               võtab teadmiseks peasekretäri vastuse parlamendi 23. aprilli 2009. aasta resolutsioonile, (19) mis puudutab järelmeetmeid seoses siseaudiitori aruandega, mis käsitleb Euroopa tasandi erakondadele antavat toetust käsitlevate eeskirjade rakendamist, (20) ja viite kolmele meetmele, millest „loobuti”;
            
         
               106.
            
            
               tuletab meelde (nagu on sätestatud määruse (EÜ) nr 2004/2003 (21) põhjenduses 11), et „vaja on tagada Euroopa Liidu üldeelarvest rahastatavate Euroopa tasandi erakondade võimalikult suurem läbipaistvus ja finantskontroll”;
            
         
               107.
            
            
               rõhutab, et maksimaalset läbipaistvust ei ole võimalik saavutada eelkõige programmitegevuste kirjelduse ja lõplike tegevusaruannete näidisstruktuuri kasutuselevõtu põhjaliku rakendamiseta, ja kui eelarvevahendite käsutaja ei teosta piisava arvu toetuste puhul kohapealset järelkontrolli;
            
         
               108.
            
            
               ei suuda mõista, kuidas saab juhatus täita kohustust vastavalt kodukorra artikli 209 lõikele 2 (otsuse rahastamise peatamise või vähendamise ning ekslikult makstud summade tagasinõudmise kohta) ja artikli 209 lõikele 3 (heakskiidu andmine eraldisi saanud erakonna lõplikule tegevusaruandele ja lõppbilansile) ilma, et võetaks kasutusele ülalnimetatud näidisstruktuurid, mis on läbipaistva hindamis- ja maksemenetluse saavutamiseks üliolulised;
            
         
      Euroopa poliitilised sihtasutused
   
   
               109.
            
            
               märgib, et 2008. aastal kasutati eelarvepunkti 4030 kirjendatud assigneeringuid järgmiselt:
               
                           (eurodes)
                        
                     
                           Eelarve punkti 4030 täitmine 2008. aastal
                        
                     
                           Sihtasutus
                        
                        
                           Lühend
                        
                        
                           Omavahendid
                        
                        
                           Lõplik toetussumma
                        
                        
                           Tulu kokku
                        
                        
                           Toetuse osakaal abikõlblikest kuludest (max. 85 %)
                        
                     
                           Centre for European Studies
                        
                        
                           CEE
                        
                        
                           262 293
                        
                        
                           1 344 892
                        
                        
                           1 607 184
                        
                        
                           84 %
                        
                     
                           Foundation for European Progressive Studies
                        
                        
                           FEPS
                        
                        
                           221 835
                        
                        
                           1 208 436
                        
                        
                           1 430 271
                        
                        
                           85 %
                        
                     
                           European Liberal Forum
                        
                        
                           ELF
                        
                        
                           39 315
                        
                        
                           172 187
                        
                        
                           211 502
                        
                        
                           81 %
                        
                     
                           Green European Institute
                        
                        
                           GEI
                        
                        
                           48 442
                        
                        
                           270 836
                        
                        
                           319 278
                        
                        
                           85 %
                        
                     
                           Transform Europe
                        
                        
                           TE
                        
                        
                           23 800
                        
                        
                           147 090
                        
                        
                           170 890
                        
                        
                           85 %
                        
                     
                           Euroopa Demokraatide Instituut
                        
                        
                           IED
                        
                        
                           18 079
                        
                        
                           101 108
                        
                        
                           119 188
                        
                        
                           85 %
                        
                     
                           Europa Osservatorio Sulle Politiche Dell’unione
                        
                        
                           EUROPA
                        
                        
                           61 901
                        
                        
                           232 900
                        
                        
                           294 801
                        
                        
                           84 %
                        
                     
                           Center Maurits Coppieters
                        
                        
                           CMC
                        
                        
                           21 881
                        
                        
                           106 608
                        
                        
                           128 489
                        
                        
                           83 %
                        
                     
                           Fondation Politique Europeenne Pour La Democratie
                        
                        
                           FPED
                        
                        
                           16 635
                        
                        
                           120 501
                        
                        
                           137 136
                        
                        
                           85 %
                        
                     
                           Foundation for EU Democracy (22)
                           
                        
                        
                           FEUD
                        
                        
                            
                        
                        
                            
                        
                        
                            
                        
                        
                            
                        
                     
                           
                              Kokku
                           
                        
                        
                            
                        
                        
                           714 181
                        
                        
                           3 704 558
                        
                        
                           4 418 739
                        
                        
                           84 %
                        
                     
         
               110.
            
            
               märgib, et 17. juuni 2009. aasta koosolekul kiitis juhatus heaks kümnest kuue sihtasutuse vastavate tegevusprogrammide täitmise lõpparuanded ja finantsaruanded ning otsustas, et eelarvevahendite käsutaja on kohustatud tagasi nõudma 85 437,44 euro suuruse ülejäägi Euroopa Demokraatide Instituudilt ja välja maksma 482 544,35 euro suuruse jääksumma viiele sihtasutusele (17. juuni 2009. aasta koosoleku protokoll, PE 426.231/BUR);
            
         
               111.
            
            
               lisaks märgib, et juhatuse liikmetele saadetud teates (D(2009)31289, 15. juuni 2009) teatas peasekretär järgmist:
               
                           „9.
                        
                        
                           veidi enne toetustaotluste esitamise tähtaega 2008. aasta märtsis teatas enamik sihtasutusi sekretariaadi asjaomaste teenistuste osavõtul korraldatud teabekoosolekul, et nad ei saa esitada üksikasjalikku tööprogrammi, mis sisaldaks näiteks andmeid konverentsi toimumise koha, kuupäeva ja teema või uurimuse täpse teema kohta. Seetõttu ei olnud ka võimalik kontrollida, kas teostatud tegevused vastavad toetustaotlustega koos esitatud tööprogrammidele. Üsna üksikasjalike taotluse puhul märgiti mitme korral, et tehti suuri muudatusi, nt mitmed üritused jäeti ära või muudeti uurimuste teemasid;
                        
                     
                           10.
                        
                        
                           et see on rahastamise esimene aasta ja toetusi saavad sihtasutused on loodud alles hiljuti, tehakse ettepanek lõpparuanded kinnitada. Siiski tundub, et juhatusel oleks kasulik paluda presidendil sihtasutustele 2008. aasta kontode sulgemist puudutavas kirjas meelde tuletada, et töö kavandamist tuleb parandada ning kõiki aasta jooksul tehtud muudatusi tuleb lõpparuannetes põhjendada;
                           …
                        
                     
                           12.
                        
                        
                           audiitorid kinnitasid kõikide aruannete puhul tingimusteta, et esitatud raamatupidamisaruanded vastasid määruse (EÜ) nr 2004/2003 sätetele ning esitasid tõepärase ja usaldusväärse pildi poliitiliste sihtasutuste olukorrast eelarveaasta 2008 lõpus”;
                        
                     
         
               112.
            
            
               märgib, et 14. septembri 2009. aasta koosolekul kiitis juhatus heaks tegevusprogrammide täitmise lõpparuanded ja finantsaruanded neljast Euroopa tasandi erakonnast kolme puhul, kes ei suutnud oma aruandeid arutamiseks esitada 17. juuni 2009. aasta koosolekuks (ELF ehk European Liberal Forum, TE ehk Transform Europe ja FPED ehk Fondation Politique Européenne Pour La Démocratie) (14. septembri 2009. aasta koosoleku protokoll ja 9. septembri 2009. aasta teade juhatuse liikmetele, D(2009)40444);
            
         
               113.
            
            
               lisaks märgib, et juhatus otsustas, et eelarvevahendite käsutaja on kohustatud tagasi nõudma 15 144,39 euro suuruse ülejäägi ELFilt ja 32 178,58 euro suuruse ülejäägi FPED-lt ning maksma Transform Europe’ile välja 21 965,56 euro suuruse saldo, ning lükkas oma otsuse FEUDi eelarveaasta kontode sulgemise kohta edasi järgmisele koosolekule;
            
         
               114.
            
            
               toetab täielikult Euroopa tasandi erakondade ja Euroopa poliitiliste sihtasutuste loomist ning nende tegevust; on veendunud, et erakondade ja sihtasutuste finantsjuhtimise ning kavandatud tulemuste saavutamise täielik läbipaistvus on liidu kodanike silmis ülimalt tähtis;
            
         
               115.
            
            
               on seisukohal, et eelarve täitmisele heakskiitu andvale asutusele esitatud teave ei tõenda veenvalt, et juhtimis- ja sisekontrollisüsteemid töötavad tõhusalt, ning erakondade ja sihtasutuste esitatud teave ja dokumendid ei täida piisavalt kodanike ja maksumaksjate õigustatud ootusi läbipaistvuse osas; loodab, et eelarvevahendite käsutajad loovad järelkontrollide programmi, mis on kinnituse saamise peamine eeltingimus;
            
         
               116.
            
            
               tunneb heameelt asjaolu üle, et siseauditi talitus on alustanud 2007. aasta soovituste rakendamiseks järelmeetmete võtmist, ning et siseauditi talituse uues aruandes hakatakse kajastama ka Euroopa poliitiliste sihtasutuste kontrollimist;
            
         
      Parlamendiliikmete põhimääruse ja assistentide põhimääruse rakendamine
   
   
               117.
            
            
               võtab teadmiseks, et juhatus moodustas 14. septembri 2009. aasta otsusega parlamendiliikmete põhimääruse ja assistentide põhimääruse rakendamise hindamiseks ajutise töörühma, mille esimeheks on asepresident Dagmar Roth-Behrendt ja kelle ülesanne on otsida lahendusi esile kerkinud praktilistele probleemidele;
            
         
               118.
            
            
               tunneb selle algatuse üle heameelt ja juhib tähelepanu sellele, et haldusmenetlustes ja praegustes eeskirjades muudatuste tegemisel tuleb silmas pidada võimalikku mainelanguse ohtu ja finantsriske ning ei tohi tekitada lubamatuid lisakulusid;
            
         
               119.
            
            
               loodab, et peasekretär on selgitanud uute süsteemidega seotud ohud ning nende ohtudega toimetulemiseks vajalikud haldus- ja kontrollikulud;
            
         
      Täitmata töökohad
   
   
               120.
            
            
               loodab, et peasekretär võtab kõik vajalikud meetmed, et viia ametikohtade täitmata olemise aeg miinimumini – et ametikohad ei oleks täitmata kauem kui kolm kuud – ning aidata seejuures oluliselt kaasa liikmetele osutatavate teenuste parandamisele, võimaldades personalil teha tööd kvaliteediga, mida neilt oodatakse;
            
         
               121.
            
            
               kutsub peasekretäri üles tagama, et teated vabade osakonnajuhatajate ja kõrgemate ametikohtade kohta oleksid avatud ka teiste ELi institutsioonide ametnikele;
            
         
      Kinnisvarapoliitika
   
   
               122.
            
            
               kordab üleskutset võtta vastu parlamendi pikaajaline kinnisvarastrateegia; osutab taas 22. oktoobri 2009. aasta resolutsiooni Euroopa Liidu 2010. eelarveaasta üldeelarve projekti kohta lõikes 30 esitatud nõuetele, I jagu – Euroopa Parlament, II jagu – Euroopa Liidu Nõukogu, IV jagu – Euroopa Kohus, V jagu – Kontrollikoda, VI jagu – Euroopa Majandus- ja Sotsiaalkomitee, VII jagu – Regioonide komitee, VIII jagu – Euroopa Ombudsman, IX jagu – Euroopa Andmekaitseinspektor; (23) rõhutab eriti, et ükskõik milline niisugune strateegia peab võtma arvesse ka ostetud hoonete suurenevaid ülalpidamiskulusid ning nende renoveerimise vajadust keskpikas perspektiivis; juhib tähelepanu sellele, et varade ja hoonete strateegia peab tagama parlamendi eelarve jätkusuutlikkuse; rõhutab, et arvestada tuleb ka Lissaboni lepingu jõustumisest tulenevaid nõudeid, ning eeldab enda kursishoidmist tulemustega;
            
         
               123.
            
            
               kutsub parlamenti ja komisjoni seoses infobüroodega üles leppima kokku keskpikas ning pikaajalises kinnisvarapoliitikas, mis oleks oma olemuselt tulevikkuvaatav ja kehtestaks eelkõige kinnisvara soetamiseks selge korra, vastavate institutsioonide rolli ning tagasimakseperioodid; rõhutab, et vajadus taolise kokkuleppe järele on seda suurem, et parlament ja komisjon eelistavad praegu erinevaid infobüroode rahastamise vorme;
            
         
      Keskkonnajuhtimis- ja auditeerimissüsteem (EMAS)
   
   
               124.
            
            
               märgib rahuloluga, et Rahvusvaheline Standardiorganisatsioon andis parlamendile kolme peamise tööpaiga keskkonnajuhtimissüsteemide eest ISO-sertifikaadi (ISO 14001:2004);
            
         
               125.
            
            
               tunneb heameelt, et parlament
               
                           —
                        
                        
                           on esimene ELi institutsioon, kes on saanud kõnealuse sertifikaadi kogu oma tehnilise ja haldustegevuse eest;
                        
                     
                           —
                        
                        
                           on viimase kolme aasta jooksul vähendanud oma gaasi- ja kütusetarbimist peaaegu 25 %;
                        
                     
                           —
                        
                        
                           otsustas kõigis kolmes peamises tööpaigas kasutada ainult rohelist energiat, tänu millele oli võimalik vähendada süsinikdioksiidi (CO2) heidet 17 %, ja
                        
                     
                           —
                        
                        
                           saadab uuesti ringlusse, komposteerib või taaskasutab üle 50 % kõigist jäätmetest;
                        
                     
         
               126.
            
            
               kutsub peasekretäri üles võtma meetmeid, et kõikidel tasanditel mõistetaks paremini, miks üldse on vaja vältida tarbetuid jäätmeid ning eelkõige eri koosolekuks koostatud pabertoimikute suurt hulka, mida tegelikult ei kasutata, seda eriti suurte jõupingutuste valguses, mida säästmise nimel tehakse, ning digitaalse infrastruktuuri arendamisele kulutatavaid rahalisi vahendeid arvesse võttes; teeb seoses sellega ettepaneku parlamendi olemasoleva digitaalse seadmestiku paremaks ärakasutamiseks;
            
         
               127.
            
            
               ootab üldiselt, et kõik otsuseid tegevad organid peaksid keskkonnanõudeid esmatähtsaks kõikides otsustes, mis puudutavad muu hulgas hooneid (sh isolatsioonimaterjalid, geotermiline energia, biokütused ja päikesepatareid), transporti ja kontoritarbeid;
            
         
               128.
            
            
               soovitab parlamendile – nagu seda juba tehakse mõnes liikmesriigis – osaleda kodu ja töökoha vahel sõitmisel tekkivate ühistranspordikulude hüvitamises nendele töötajatele, kes nõustuvad loobuma õigusest kasutada parlamendi garaaže, sest selline süsteem vähendaks igal hommikul Brüsselisse sõitvate autode arvu ja vastavalt ka süsinikdioksiidi heite kogust;
            
         
               129.
            
            
               toetab täielikult mitmekeelsuse põhimõtet ja võtab teadmiseks parlamendi 24. oktoobri 2007. aasta otsuse (24) taastada istungi stenogrammi tõlkimine kõikidesse ametlikesse keeltesse ning tekkivat 14 840 000 euro suurust lisakulu; nõuab analüüse selle kohta, kuidas teha kindlaks istungi stenogrammide eri keeleversioonide kasutamine;
            
         
               130.
            
            
               on seisukohal, et EMASi meeskond peaks tegutsema sõltumatult ning tal peaks olema piisavalt rahalisi vahendeid; kutsub EMASi meeskonda üles esitama oma aastaaruanne eelarvekontrollikomisjoni esimehele;
            
         
               131.
            
            
               on mures pisikuritegevuse jätkumise pärast parlamendi ruumides; palub, et peasekretär pööraks antud probleemile erilist tähelepanu, vähendamaks pisikuritegevust;
            
         
      Transport
   
   
               132.
            
            
               märgib, et kõigi parlamendi 2009. aastal ostetud autode CO2 heitmed ületasid sel aastal Euroopa Liidu turul müügil olnud uute autode keskmise taseme; on teadlik, et tänapäeval on üha enam saadaval kõrge sooritusvõimega autosid, sealhulgas hübriide, mille heitmed ei ületa keskmist taset;
            
         
               133.
            
            
               kutsub asjaomaseid asutusi üles parlamendi kõiki protokolli- ja esinduseesmärkidel kasutatavaid sedaankerega autosid 31. detsembriks 2010 välja vahetama autode vastu, mille CO2 heitmed ei ületa liidu viimase aasta keskmist tulemust, mille kohta on komisjoni andmed saadaval, ja nägema ette nende autode kasutamise presidendi, fraktsioonide esimeeste ja kõrgetasemeliste külaliste poolt ning tagama, et Brüsselis ja Strasbourgis liikmete käsutuses olevad autod vastavad selleks kuupäevaks Euroopa heitmestandardile 5;
            
         
               134.
            
            
               tunneb imestust selle üle, et suuremat osa 2008. aastal ostetud autodest peeti kõige keskkonnasõbralikumateks autodeks, mis vastavad kasutajate vajadustele; ergutab parlamenti toetama ühistranspordi kasutamist liikmete poolt ja vaatama üle oma jalgrattateenuse Brüsselis selle transpordiliigi laiaulatuslikuma kasutamise eesmärgil; palub lisaks, et parlament seaks Strasbourgis sisse täiskogu istungite ajaks oma jalgrattateenuse, tagades piisava arvu jalgrataste olemasolu;
            
         
      Uurimuste koordineerimine
   
   
               135.
            
            
               võtab teadmiseks, et 2008. aastal võttis sisepoliitika peadirektoraat 7,1 miljoni euro ja välispoliitika peadirektoraat 499 423 euro ulatuses kulukohustusi, et katta välisuuringute kulusid (vastus küsimusele nr 24); kutsub asjaomast teenistust üles kontrollima – enne uue välisuuringu tellimist –, kas selletaoline uuring on juba olemas ja/või läbiviimisel mõne teise ELi institutsiooni poolt;
            
         
               136.
            
            
               kutsub peasekretäri üles võtma ühendust teiste ELi institutsioonidega, et luua läbiviidud uuringute keskne andmebaas, mida saaks kasutada ka laiem avalikkus;
            
         
      Juurdepääs andmebaasidele
   
   
               137.
            
            
               märgib, et tellitud elektrooniliste infotehnoloogiateenuste kogukulu oli 2008. aastal 804 987 eurot ja 2009. aastal 970 484 eurot; kutsub asjaomaseid teenistusi üles parandama lepingute pikendamisel juurdepääsutingimusi, et rohkem kasutajaid, sh parlamendiliikmed saaksid neist teenustest kasu.
            
         
      Spondeeritavate rühmade külaskäikudega seonduvate kulude hüvitamine
   
   
               138.
            
            
               palub, et spondeeritava rühma külaskäiguga seonduvad kulud hüvitataks rühma juhile alati pangaülekande teel ja mitte sularahas; lisaks palub parlamendil läbi viia uuring, et selgitada välja, kas ametlike külastajarühmade lähetuskulude kindlasummalise hüvitamise süsteem on sobilik nende külastuste erinevaid lähte- ja sihtpunkte arvesse võttes või kas piirmääraga tegelike kulude hüvitamise süsteem oleks sellistele rühmadele sobilikum.
            
         
      (1)  ELT L 71, 14.3.2008.
   
      (2)  ELT C 273, 13.11.2009, lk 1.
   
      (3)  ELT C 127, 5.6.2009, lk 1.
   
      (4)  ELT C 269, 10.11.2009, lk 1.
   
      (5)  ELT C 273, 13.11.2009, lk 122.
   
      (6)  EÜT L 248, 16.9.2002, lk 1.
   
      (7)  PE 349.540/Bur/ann/def.
   
      (8)  ELT C 27 E, 31.1.2008, lk 225.
   
      (9)  Euroopa läbipaistvuse algatus.
   
      (10)  EÜT L 357, 31.12.2002, lk 1.
   
      (11)  Kättesaadav aadressil: http://www.europarl.europa.eu/document/activities/cont/200911/20091120ATT64961/20091120ATT64961EN.pdf
   
      (12)  Vt ka: http://ec.europa.eu/budget/library/documents/implement_control/fin_rules/syn_pub_rf_modex_en.pdf
   
      (13)  Kättesaadav aadressil: http://www.europarl.europa.eu/document/activities/cont/200911/20091118ATT64756/20091118ATT64756EN.pdf
   
      (14)  Vt ka: http://ec.europa.eu/budget/library/documents/implement_control/fin_rules/syn_pub_rf_modex_en.pdf
   
      (15)  Fraktsioonide ja fraktsioonilise kuuluvuseta parlamendiliikmete koosseisu muutumise tõttu.
   
      (16)  Juhatuse 3. detsembri 2008. aasta otsus.
   
      (17)  Vastavalt eelarvepunkti 4000 assigneeringute kasutamise eeskirja punktile 2.1.6 ning juhatuse 15. detsembri 2008. aasta otsusele; täiendavad assigneeringud, mis tuli ära kasutada hiljemalt 30. märtsiks 2009.
   
      (18)  PE 335.475/BUR/Rev2.
   
      (19)  ELT L 255, 26.9.2009, lk 3.
   
      (20)  http://www.europarl.europa.eu/document/activities/cont/200911/20091120ATT64976/20091120ATT64976EN.pdf
   
      (21)  ELT L 297, 15.11.2003, lk 1.
   
      (22)  Lõpparuanne ei ole veel heaks kiidetud.
   
      (23)  Vastuvõetud tekstid, P7_TA(2009)0052.
   
      (24)  Euroopa Parlamendi 24. oktoobri 2007. aasta otsus Euroopa Parlamendi kodukorra artikli 173 (istungi stenogramm) muutmise ja artikli 173a (istungi audiovisuaalne salvestis) lisamise kohta (ELT C 263 E, 16.10.2008, lk 409).